La Linea to je seryjo italskich ańimowanych filmůw, kerych bohatyrem je postać narysowano bez tajemńiczo rynka. Na jeji ceśće pokozywoły śe coroz to nowe przeszkody. Reżysyrem filma bůł Osvaldo Cavandoli, a głos podkłodoł Carlo Bonomi. Cołko seryjo mo 90 tajli. Postać ze ""La Linea"" bůła użyto we reklamje mobilńokowygo neca Simplus a inkszych.

Albańijo Kaukasko (uorm.: Աղվանք - Aghvank, azer.: Qafqaz Albaniyası, part.: Ardhan, pahl. Arran, arab.: Al-Ran, gr.: Ἀλβανία - Albanía) to bůło krůlestwo kere fůngowoło we starożytnośći na terynach kaj terozki je Azerbejdżůn a połedńowo tajla Dagestanu. Mjano ""Albańijo"" je pochodzyńo grecko-łaćińskigo, we tych godkach uoznačo ""gůrzysty kraj"". Jygo stolicům bůło Gabala, s kerygo terozki uostoły śe yno ruiny, a bůło połožůne we dźiśyjszym rejůńy Quabala we Azerbejdżůńe. Mjyszkańcy podug relacyje Strabůna godali we 26 roztůmajtych godkach, podug Roberta Hewsena bůły to ludy ibero-kaukaske, ńyspokrewńůne s indoojropejczykůma. Krůlestwo zouożůno we 2. stoleću p.n.e. We 65 n.e. průbowali je podbić Rzimjany, nale jejich uodparto ze srogimi stratůma. We lotach 252-253 Albańijo zostoła podbito bez Sasańidůw. We 387 roztajlowano půmjyndzy Bizancyjům a Persyjo. We 451 bůło sam powstańy, stuomszůne bez Sasańidůw. We połowje VII wjeku Albańijo przelozua pod panowańy arabske.

Dolnosorbsko godka (dsb. Dolnoserbšćina, dolnoserbska rěč) je jednům ze zachodńosłowjańskich godek używanych we Dolnyj Łużycy. Je to tyż jedno ze dwůch zapisowanych sorbskich godek – drugo to gůrnosorbsko godka.

Bez Prziborze prowadźi modro kołowo cesta, kero mo prezyntować roztomajte formy rzeczne Regi. Cesta przebjygo bez půłnoc wśi, kole kerchůwa a złaźi na strůmy krej. Na traśe cesty pokozany je kamjyń a wzgůrze lotńorzůw. Cołko cesta mo swůj anfang we becyrku jeźora Karwowo, kůńczy śe bliżno uode grańice Nadleśnictwa Łobez a Resko.

Der Wortschatz der polnischen Mundart von Sankt Annaberg - ślůnsko-mjymjecki dykcjůnorz Reinholda Olescha, kerygo wydoł we 1958 we Wiesbaden. Użůł sam Slawistycznygo fůnetycznygo abecadła. Dykcjůnorz tyn mo 430 zajt a skłodo śe ze dwůch tajli: ślůnsko-mjymjeckij (kero zawjyro mocka wyjaśńyń a kůmyntarzy kulturalnych), a mjymjecko-ślůnskij.

Saulieu - gmin we Francyji, we prowincyji Burgůndyjo-Franche-Comté, we departamyńće Côte-d’Or. Mo 32,03 km² wjyrchu a podug danych ze 2013 roku půmjyszkiwało sam 2490 ludźůw.

Ležy na Lazurovym Wybřežu u podnůža Alp. Klimat charakteryzuje śe uagodnymi źimůma uo středńij tymperatuře 10 °C i ćepuym lotym 24 °C. Uopady wystympujům přede wšyjstkym we źimje, a jejich ilość dochodźi do 750 mm ročńy.

Jegor Timurowicz Gajdar (rus. Егор Тимурович Гайдар, rodz. 19 marca 1956 we Moskwje, um. 16 grudńa 2009) – ruski polityker, doradca prezydynta Borisa Jelcina, prymjer Rusyje uod 15 czyrwńa 1992 do 14 grudńa 1992. Znůmy ze rynkowych reformůw kere wkludzoł we 1991 jako mińister finansůw. Bůł srogim krytykantym prezydynta Władimira Putina.

Castelfranco Veneto - gmin we Italiji, we regijůńe Ojganejsko Wynecyjo, we prowincyji Treviso. Mo 51,61 km² wjyrchu a podug danych ze 2014 roku půmjyszkiwało sam 33 258 ludźůw.